open-index/open-wikipedia-markdown huggingface dataset:
Սուրբ Սերֆ

**Սուրբ Սերֆ** կամ **Սերբան** (Սերվանուս) (), շոտլանդական սուրբ, որը սրբադասվել է արևմտյան Ֆայֆում։ Համարվում է Օրկնեյան կղզիների առաքյալը։ Հիշատակության օրը նշվում է հուլիսի 1-ին։

## Լեգենդներ

Դեյվիդ Հաֆ Ֆարմերը գրել է, որ Սերֆի մասին լեգենդը «անհավանականությունների խառնուրդ է», նշելով, որ նա եղել է Քանանի թագավոր Էլիուդի ու վերջինիս կնոջ՝ Արաբիայի արքայադուստր Ալֆիայի որդին։ Երկար ժամանակ զավակներ չունենալով՝ նրանք վերջապես երկու որդի են ունեցել․ երկրորդ որդին Սերֆն էր։ Սերֆը ժամանել է Հռոմ, ու քանի որ սրբի հեղինակություն ուներ, ընտրվել ու ծառայել է Հռոմի Պապին յոթ տարի։

Մայր աթոռից հեռանալուց հետո ճանապարհորդել է դեպի Գալլիա և Բրիտանիա ու վերադարձել Շոտլանդիա։ Այնտեղ հանդիպել է Այոնայի վանահայր Ադովնանին, որը նրան ցույց է տվել Լոխ Լիվեն լճի կղզին (հետագայում անվանվել է սուրբ Սերֆի կղզի)։ Այդ ժամանակ կղզին հանդիսանում էր Պիկտական թագավորության մաս, որը կոչվում էր Ֆիբ (հետագայում՝ Ֆայֆ)։ Կղզում Սերֆը հիմնադրել է իր անունով կոչվող մենաստանը, որտեղ մնացել է յոթ տարի։ Ներկայումս կանգուն են մենաստանի փոքրաթիվ ավերակները։

Սերֆի պաշտամունքի (հավանաբար նաև նրա գործունեության) կենտրոնը Քուրոս քաղաքն էր, որն ըստ ավանդության, հիմնադրվել է սրբի կողմից։ Լեգենդի համաձայն՝ Ստրաթերնի Դանինգ գյուղում նա իր ձեռնափայտով վիշապ է սպանել։

«Վերջապես, բազմաթիվ հրաշքներ ու աստվածային առաքինություններ գործելուց և անհամար եկեղեցիներ հիմնադրելուց հետո Դանինգի իր խցում հուլիսի առաջին օրը Սերֆն իր հոգին ավանդեց, և նրա աշակերտներն ու շրջանի ժողովուրդը նրա մարմինը Քուրոս տարան ու պատվով հողին հանձնեցին»։

### Սերֆ և Մունգո
Ասումեն, որ Սերֆը եղել է սուրբ Մունգոյի (նաև հայտնի որպես սուրբ Կենտիգեռն) ժամանակակիցը։

Լեգենդը պատմում է, որ երբ բրիտանացի արքայադուստր, հետագայում՝ սուրբ, Թենևան հղիացել է նախքան ամուսնանալը, նրա ընտանիքը նրան ցած  է նետել ժայռից։ Սակայն նրան ոչինչ չի պատահել ու շուտով նա հանդիպել է մի դատարկ նավակի։ Իմանալով, որ չի կարող տուն վերադառնալ, Թենևան նստել է նավակը, որն անցնելով Ֆորթ գետի գետաբերանով, նրան հասցրել է Քուրոս, որտեղ էլ սուրբ Սերֆը հոգ է տարել նրան՝ դառնալով վերջինիս որդու՝ սուրբ Կենտիգեռնի (սուրբ Մունգո) հոգեհայրը։

Ըստ մեկ այլ լեգենդի՝ Մունգոն կյանք է տվել Սերֆի ընտանի արշալուսիկին, որին սպանել էր իր դասընկերը՝ որոշելով դրանում մեղադրել Մունգոյին։

## Եկեղեցիներ
Սուրբ Սերֆի անունով հաճախ են եկեղեցիներ կոչել Ֆայֆում, Էդինբուրգում և կենտրոնական Շոտլանդիայում։ Այդ տարածքներում նրա անունով նաև դպրոցներ են անվանակոչվել։

## Ծանոթագրություններ

## Արտաքին հղումներ
*Kingdom of Fife Tourist Board 
*Video footage of St Serf's at Dunning

Կատեգորիա:Սրբեր
Դժոխքի հանդեպ

**«Դժոխքի հանդեպ»**, Հովհաննես Թումանյանի բանաստեղծություններից` գրված 1916 թվականին։

## Պատմություն
Հովհաննես Թումանյանն այս բանաստեղծությունը գրել է 1916 թվականի փետրվարին, հայկական ջարդերի ծանր ազդեցության տակ։

«*Արզրումի անկումից հետո*» վերնագրով Թումանյանի ընտանեկան արխիվում պահվում է մեկ ինքնագիր-պատառիկ։ Նույն տեղում (№ 1266) պահվում է նաև «Հորիզոն» օրաթերթի կտրոնը, որտեղ Թումանյանը 12-րդ տողը փոխել է։

Բանաստեղծությունն առաջին անգամ տպագրվել է 1916 թվականի փետրվարի 28-ին «Հորիզոն» օրաթերթում (№ 46), այնուհետև մասնակի կրճատումներով Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 148)։

Հովհաննես Թումանյանի երկերի լիակատար ժողովածուի 1-ին հատորում արտատպվել է «Հորիզոն» օրաթերթից, հեղինակի կատարած փոփոխությամբ։

## Ծանոթագրություններ

Կատեգորիա:1916 գրականությունում
Կատեգորիա:Հովհաննես Թումանյանի բանաստեղծություններ
Տաքսի-տաքսի (պիես)

**«Տաքսի-տաքսի»**, (հայտնի է նաև **«Սերը ճամպրուկի մեջ»** վերնագրով) դրամատուրգ Ժիրայր Անանյան երաժշտական կատակերգական բեմադրությունը։

## Պատմություն
Պիեսը 1973 թվականին բեմադրվել է Արտաշատի Ամո Խարազյանի անվան պետական թատրոնում, 1974 թվականին՝ Ստեփանակերտի Մ. Գորկու անվան,  Թբիլիսիի Ս. Շահումյանի անվան, 1978 թվականին՝ Երևանի Ստեփան Շահումյանի անվան հայկական պետական և  Կապանի Ալ. Շիրվանզադեի անվան թատրոններում։ Դրաման ընդգրկվել է նաև «Տեատր» հանդեսի 1973 թվականի Խորհրդային Միության պետական թատրոնների բեմերում մեկ խաղաշրջանում 100 անգամից ավելի ներկայացված պիեսների ցանկում։ Կատակերգության 500-րդ ներկայացումը 1993 թվականին կայացել է Երևանի Հ. Պարոնյանի անվան երաժշտական կոմեդիայի պետական թատրոնում, 600-րդը՝ 1997 թվականին։

## Պարոնյանական «Տաքսի-Տաքսի»-ն
Երևանի Հ. Պարոնյանի անվան երաժշտական կոմեդիայի պետական թատրոն
*Կնյազ՝ տաքսու վարորդ, Կարպ Խաչվանքյան / Բորիս Պեպանյան
*Ռոզ՝ Կնյազի կին, Սվետլանա Գրիգորյան
*Հովիկ՝ Կնյազի որդի, Բորիս Պեպանյան / Ռոբերտ Ղամբարյան
*Պայծառ, Ռոզի մայր, Էմմա Կարախանյան
*Փիլոյան՝ տաքսի պարկի տնօրեն,  Ստեփան Հարությունյան
*Զվարթ՝ Փիլոյանի կին, Մելինե Համամջյան
*Ադելաիդա՝ Փիլոյանի դուստր, Հովիկի սիրած աղջիկ, Մարիամ Ղազարյան / Ժասմեն Ասրյան
*Նունուֆար՝ Փիլոյանի քարտուղարուհի, Լարիսա Մկրտչյան / Սեդա Հունանյան

## Ծանոթագրություններ

## Արտաքին հղումներ
*«Տաքսի Տաքսի» 

Կատեգորիա:Ժիրայր Անանյանի պիեսներ
Կատեգորիա:Պիեսներ այբբենական կարգով
Կատեգորիա:Պիեսներ ըստ ժանրի
Ռաջյա սաբհա

**Ռաջյա սաբհա** կամ **Նահանգների խորհուրդ** (), Հնդկաստանի երկպալատ խորհրդարանի վերին պալատ։ Այժմ այն ունի առավելագույնը 245 անդամ, որոնցից 233-ը ընտրվում են նահանգների և դաշնակից տարածքների օրենսդիր մարմինների կողմից' օգտագործելով բաց քվեարկությամբ մեկ ձայնի փոխանցման համակարգը, մինչդեռ նախագահը կարող է նշանակել 12 անդամ արվեստի, գրականության, գիտության և սոցիալական ծառայությունների մեջ ունեցած ավանդի համար։ Խորհրդի անդամներն ընտրվում են վեց տարի ժամկետով, ընդ որում՝ ընտրություններն անցկացվում են ամեն տարի, սակայն 233 թեկնածուներից գրեթե մեկ երրորդն ընտրվում է յուրաքանչյուր երկու տարին մեկ, հատկապես՝ զույգ տարիներին։ Ռաջյա սաբհան հավաքվում է շարունակական նիստերի ժամանակ, և ի տարբերություն Լոկ սաբհայի, որը խորհրդարանի ստորին պալատն է, Ռաջյա Սաբհան ենթակա չէ լուծարման։

## Տես նաև
* Հնդկաստանի խորհրդարան
* Լոկ սաբհա

## Ծանոթագրություններ

## Գրականություն
* The Nominated Members of India's Council of States: A Study of Role-Definition J. H. Proctor, Legislative Studies Quarterly, Vol. 10, No. 1, Feb 1985, pp.&nbsp;53–70.
* 

## Արտաքին հղումներ
* Rajya Sabha homepage hosted by the Indian government
* Rajya Sabha FAQ page hosted by the Indian government
* 37 Rajya Sabha members have criminal background: Study  – analysis by the Association for Democratic Reforms and National Election Watch
* Nominated members list 
* State wise list
* Rajya Sabha Television
* MEMBERS OF RAJYA SABHA (STATE WISE LIST) TN 

Կատեգորիա:1952 հիմնադրումներ
Կատեգորիա:Խորհրդարաններ ըստ երկրի
Կատեգորիա:Հնդկաստանի կառավարություն
Կատեգորիա:Հնդկաստանի քաղաքականություն
Բուդո

****, ժամանակակից ճապոնական մարտական արվեստներ։

thumb|150px

## Ստուգաբանություն
Տերմինը բաղկացած է երկու բառից՝ բու (), պատերազմ, կռիվ կամ զինվոր և դո՝ (), ճանապարհ։ Թարգմանվում է որպես «մարտական եղանակներ»։ Պետք է տարբերել «ռազմի եղանակներ»-ից՝ բուսիդո։

**Բուդզյուցու** բառը օգտագործվում է ինչպես *«բուդո»* բառի հոմանիշ, սակայն «բուդզյուցու» տերմինն ավելի հաճախ նշանակում է ավանդական ճապոնական մարտարվեստ։

*Բու* հասկացությունը սկզբնական ճապոնական տեքստերում օգտագործվում էր որպես ռազմական տարածք հասկացությամբ։ Օրինակ, նա մտնում է այնպիսի բառերի մեջ, ինչպիսիք են ''բուսին'' (զինվորական ազնվականություն) և *[[բուկի սեյիձի]]* (զինվորական ղեկավարություն)։ *Ձույուցու* մոտավորապես կարելի է թարգմանել ինչպես «մեթոդ», «արվեստ», «տեխնիկա»։ Ճապոնիայում գոյություն ունեն հրացանի տարբեր տեսակներ և դրանց օգտագործման տարբեր տեսակներ, որոնցից կազմվում էին հատուկ մասնագիտություններ, իսկ *ձյուցու* բառը համարվում էր յուրաքանչյուր մասնագիտության հիմքը։ Ինչպես օրինակ կենդզյուցու բառը նշանակում է սրի տիրապետում, բաղկացած է *ձյուցու* (արվեստ) և *կեն* (սուր)։

Ժամանակակից Ճապոնիայի ընդունված դասակարգման համաձայն, բոլոր մարտական արվեստները բաժանվում են ավանդական մարտական արվեստների և այսպես կոչված ժամանակակից մարտական արվեստներ։

## Բուդոյի հիմնական ուղղությունները

## Ծանոթագրություններ

## Արտաքին հղումներ
* Описание некоторых боевых искусств
* Японские иероглифы кандзи с названиями боевых искусств 
* Высказывания самураев и мастеров боевых искусств о Пути

Կատեգորիա:Ճապոնական մարտարվեստի տերմինաբանություն
Կատեգորիա:Ճապոնական սպորտաձևեր
Գյուղացիական (ֆերմերային) տնտեսություն

**Գյուղացիական (ֆերմերային) տնտեսություն** (ԳՖՏ), ձեռնարկատիրական գործունեության տեսակ Ռուսաստանում, որն անմիջականորեն կապված է գյուղատնտեսության հետ։

## Նկարագրություն
Գյուղացիական (ֆերմերային) տնտեսությունը քաղաքացիների միավորում է, որոնք համատեղ սեփականություն ունեն և իրականացնում են արտադրական կամ այլ տնտեսական գործունեություն։ Գյուղացիական տնտեսության պետական գրանցումից հետո նրա ղեկավարը համարվում է անհատ ձեռներեց՝ ագարակատերը։ Ֆերմերային տնտեսության գույքը պատկանում է նրա անդամներին սեփականության իրավունքով։

Գյուղացիական (ֆերմերային) տնտեսությունն ինքնին մասնավոր իրավաբանական անձ է, բայց քաղաքացիները, որոնք գյուղատնտեսության վերաբերյալ համաձայնագրի հիման վրա համատեղ գործունեություն են իրականացնում, իրավունք ունեն ստեղծել իրավաբանական անձ` գյուղացիական (ֆերմերային) տնտեսություն։

Համաձայն Ռուսաստանի Դաշնության քաղաքացիական օրենսգրքի` գյուղացիական (ֆերմերային) տնտեսությունը, որը ստեղծվում է որպես իրավաբանական անձ, քաղաքացիների կամավոր միավորում է՝ հիմնված համատեղ անդամակցության կամ գյուղատնտեսության ոլորտում այլ տնտեսական գործունեության վրա։ Այն հիմնված է նրանց անձնական մասնակցության և գյուղացիական (ֆերմերային) տնտեսության անդամների գույքային ներդրումների միավորման վրա։

Թիվ FZ-74 դաշնային օրենքի 19-րդ հոդվածի 1-ին կետը թվարկում է գյուղատնտեսական գործունեության հիմնական տեսակները՝ գյուղատնտեսական արտադրանքի արտադրություն և վերամշակում, ինչպես նաև փոխադրում, սեփական արտադրության գյուղատնտեսական արտադրանքի պահեստավորում և վաճառք։

Ռուսաստանի ժամանակակից պատմության մեջ առաջին գյուղացիական (ֆերմերային) տնտեսությունները հայտնվել են մինչև ԽՍՀՄ-ի փլուզումը՝ 1989 թվականին։

## Ծանոթագրություններ

Կատեգորիա:Գյուղատնտեսություն ըստ երկրի
ՄԱԿ-ի Անվտանգության խորհրդի բանաձևերի ցանկ (101-200)

Ստորև ներկայացված է **ՄԱԿ-ի Անվտանգության Խորհրդի 101-ից մինչև 200 բանաձևերի ցանկը**, որոնք ընդունվել են ՄԱԿ-ի Անվտանգության Խորհրդի կողմից 1953 թվականի նոյեմբերի 24-ից մինչև 1965 թվականի մարտի 15-ը։

## Ծանոթագրություններ

Կատեգորիա:ՄԱԿ-ի Անվտանգության խորհրդի բանաձևերի ցանկեր
Ալեքսանդրիայի պաշարում (մ․թ․ա․ 47)

**Ալեքսանդրիայի պաշարում**, մի կողմից Հուլիոս Կեսարի և Կլեոպատրայի, մյուս կողմից՝ Պտղոմեոսյան Եգիպտոսի իշխանությունը բռնազավթած Պտղոմեոս XIII-ի միջև տեղի ունեցած ճակատամարտ, որը սկսվել է մ․թ․ա․ 48 թվականի վերջին և իր տրամաբանական եզրակետին հասել մ․թ․ա․ 47 թվականի սկզբներին։

Քննարկվող ժամանակահատվածում Հուլիոս Կեսարը քաղաքացիական պատերազմում հակամարտում էր նաև Հռոմեական սենատի ուժերի դեմ։

## Նախապատմություն
Կեսարի Գալլիայում գտնվելու և «բոլոր գալլերի առաջնորդ» Վերցինգետորիքսի դեմ պատերազմելու ժամանակահատվածում օգտվելով եռապետի բացակայությունից Գնեոս Պոմպեոսի կամքը պաշտնանող Հռոմեական սենատը Հուլիոս Կեսարին ճանաչում է «ժողովրդի թշնամի»։ Վերջինս իր օրինական իրավունքների իրականացման մտայնությամբ անցնում է Ռուբիկոնը և պատերազմ սկսում Պոմպեոսի և սենատական ուժերի դեմ։

Հունաստանի ափերի մոտ մ․թ․ա․ 48 թվականի օգոստոսի 9-ին Պոմպեոսի զորքերը ջախջախիչ պարտություն են կրում, որի արդյունքում վերջինիս վերահսկողության ներքո գտնվող լեգեոնների մեծ մասը ոչնչացվում է։  Պոմպեոսը քաղաքական ապաստան ստանալու նպատակով մեկնում է Եգիպտոս, սակայն Պտղոմեոս XIII-ի հրամանով Ալեքսանդրիայի ափերի մոտ գլխատվում է։

## Իրադարձություններ
Իմանալով Պոմպեոսի սպանության մասին՝ Կեսարը լցվում է զայրույթով և վշտով, մինչդեռ Պտղոմեոսի խորհրդականները վերջինիս հավաստացրել էին, որ այդ քայլը հաճելի կլիներ Հուլիոս Կեսարի համար։ Ավելի ուշ Կեսարը Եգիպտոսից պահանջում է մարել Պտղոմեոս XII Աուլետեսի պարտքերը, միևնույն ժամանակ Կլեոպատրային և Պտղոմեոս XIII-ին հորդորելով թողնել ներանձնային տարաձայնությունները և հաշտվել։

Հրաժարվելով վճարել հոր պարտքերը՝ պոռոտախոս Պտղոմեոսը իր զորավարներին հրամայում է դուրս մղել հռոմեական լեգեոնները Եգիպտոսի տարածքից։ Այսպիսով, Պտղոմեոսյանների բանակը, որը կազմված էր առնվազն 20 հազար հետևակից և 2 հազար հեծելավորից, պարժվում է Ալեքսանդրիայում գտնվող հռոմեական 1 լեգեոնի դեմ։ Կեսարը ևս գիտակցում էր, որ իր տիրապետության տակ եղած ուժերը որևէ կերպ չեն կարող ռազմական հաջողությունների հասնել և փորձում է դիվանագիտական ճանապարհով հաշտեցնել խնդիրը՝ Պտղոմեոսի արքունիք ուղարկելով իր բանագնացներին։ Սակայն, Աքիլլասը սպանում է դեսպաններին՝ այդ կերպ բացառելով խաղաղ կարգավորման վերջին հնարավորությունները։

Տեսնելով այս ամենը՝ հռոմեական զորքերը պաշարում են Ալեքսանդրիան։ Գանդիմեդեսը սկզբում հաջողություն է ունենում լեգեոնականների դեմ առճակատումների ընթացքում, սակայն շատ չանցած իրագործում է Աքիլլասի սպանությունը՝ Արսինեոի հրամանով։ Հաջող պաքարի արդյունքում եգիպտական բանակը գրեթե ամբողջությամբ դուրս էր մղել հռոմեացիներին Ալեքսանդրիայից, սակայն ամեն ինչ շրջադարձային կերպով փոխվում է, երբ Պերգամոնի թագավոր Միհրդատը և Հրեաստանի միապետ Անտիպատրոսը ռազմական համալրում են հատկացնում հռոմեացիներին։ Նոր ուժերով համալրված հռոմեացիները առճակատման են մեկնվում և Նեղոս գետի արևմտյան ափին հաղթանակ տոնում եգիպտական բանակի նկատմամբ։ Մահանում է Պտղոմեոս XIII-ը՝ խեղդվելով գետանցի ժամանակ։

## Տես նաև

* Պտղոմեոսյան Եգիպտոս

## Ծանոթագրություններ

Կատեգորիա:Պտղոմեոսների դինաստիա
Կատեգորիա:Եգիպտոսի ճակատամարտեր
Կատեգորիա:Հռոմեական հանրապետության ճակատամարտեր
Ժան Տարո

**Ժան Տարո** (ծնյալ **Շառլ Տարո**, , **Charles Tharaud**, ),  քսաներորդ դարի ֆրանսիացի գրող, Ֆրանսիական ակադեմիայի անդամ (1946 թ.)
## Կենսագրություն
Ժան և Ժերոմ Տարո (1874-1953) եղբայրները ծնվել են Սեն Ժունիենում և իրենց մանկությունն ու պատանեկությունն անցկացրել Անգուլեմում։ Այնուհետև կես դար շարունակ համագործակցել են միմյանց հետ, համատեղ հեղինակել բազմաթիվ գրքեր։ Ճամփորդությունների մոլի սիրահարներ լինելով՝ այցելել են բազում վայրեր ու երկրներ, այդ թվում՝ Պաղեստին, Իրան, Մարոկկո, Ռումինիա, և ստացած տպավորություններն օգտագործել են իրենց երկերը միասին հորինելիս։

Երկու եղբայրն էլ, թեև տարբեր ժամանակահատվածներում, ընտրվել են Ֆրանսիական ակադեմիայի անդամ. Ժերոմը՝ 1938 թվականին, Ժանը՝ Երկրորդ համաշխարհային պատերազմից հետո կաճառը նոր «անմահներով» համալրելու նպատակով անցկացված առաջին իսկ ընտրության ժամանակ՝ 1946 թվականի փետրվարի 14-ին, չորս այլ թեկնածուների՝ Էռնեստ Սիլիեռի, Ռենե Գրուսեի, Օկտավ Օբրիի և Ռոբեր դ՛Արկուրի հետ մեկտեղ։

Տարո եղբայրների ստեղծագործությունների վրա իր դրոշմն է դրել կոնֆորմիզմի ոգին, որ տիպական էր նրանց ապրած ժամանակների համար։ Դրանցում նկատվում է նաև հակասեմականության որոշակի երանգ

## Երկեր
thumb|right|Ժերոմ և Ժան Տարոները, 1932
;Գրված են եղբոր՝ Ժերոմի հեղինակակցությամբ
* *Le Coltineur débile* (1898)
* *La Lumière* (1900) 
* *[[:fr:Dingley, l'illustre écrivain|Dingley, l'illustre écrivain]]* (1902, 1906 թ. արժանացել է Գոնկուրյան մրցանակի)
* *Les Hobereaux* (1904)
* *L'Ami de l'ordre* (1905)
* *Les Frères ennemis* (1906)
* *Bar-Cochebas* (1907) 
* *Déroulède* (1909)
* *La Maîtresse servante* (1911) 
* *La Fête arabe* (1912) 
* *La Tragédie de Ravaillac* (1913) 
* *La Mort de Déroulède* (1914) 
* *L'Ombre de la croix* (1917) 
* *Rabat, ou les heures marocaines* (1918)
* *Une relève* (1919) 
* *Marrakech ou les seigneurs de l'Atlas* (1920) 
* *Quand Israël est roi* (1921) 
* *L'invitation au voyage* (1922)
* *La randonnée de Samba Diouf* (1922)
* *La Maison des Mirabeau* (1923) 
* *Le Chemin de Damas* (1923) 
* *L'An prochain à Jérusalem* (1924) 
* *Rendez-vous espagnols* (1925)
* *Un royaume de Dieu* (1925)
* *Causerie sur Israël* (1926) 
* *Notre cher Péguy* (1926) 
* *La Semaine sainte à Séville* (1927) 
* *En Bretagne* (1927) 
* *Mes années chez Barrès* (1928) 
* *La Reine de Palmyre* (1928) 
* *La Chronique des frères ennemis* (1929)
* *Fès ou les bourgeois de l'Islam* (1930) 
* *L'Empereur, le philosophe et l'évêque* (1930) 
* *L'Oiseau d'or* (1931) 
* *Paris-Saïgon dans l'azur* (1932) 
* *La Fin des Habsbourg* (1933) 
* *La Jument errante* (1933)
* *Versailles* (1934) 
* *[[:fr:Vienne la rouge|Vienne la rouge]]*, Plon, 24 juin 1934
* *Les Mille et un jours de l'Islam I : Les cavaliers d'Allah* (1935) 
* *Le Passant d’Éthiopie* (1936) 
* *Cruelle Espagne* (1937) 
* *L'Envoyé de l'Archange* (1939)
* *Le Miracle de Théophile* (1945) 
* *Fumées de Paris et d'ailleurs* (1946) 
* *Vieille Perse et jeune Iran* (1947) 
* *Les Enfants perdus* (1948) 
* *La Double confidence* (1951)
## Ծանոթագրություններ

## Արտաքին հղումներ
**
* Academia Francesa 

Կատեգորիա:Ֆրանսիական ակադեմիայի անդամներ
Կատեգորիա:Ֆրանսիացի գրողներ
Կատեգորիա:Ֆրանսիացի պատմաբաններ
Դենդրոգրամ

մինի|Հիերարխիկ/աստիճանակարգային կլաստերինգի դենդոգրամ՝ նոդերի բարձրությամբ (ստացվել է մանրէների 5S rRNA հաջորդականության տվյալներից ):
մինի| Ծովային նահանգների հիերարխիկ կլաստավորման դենդոգրամի արդյունքը`մակաբույծների տեսակների առկայություն / բացակայություն հիման վրա:
[մինի| [Կենաց ծառ|Կյանքի ծառի դենդրոգրամ: Այս ֆիլոգենետիկ ծառը ստացվել է Woese et al. rRNA վերլուծությունից: Ներքևում գտնվող ուղղահայաց գիծը ներկայացնում է վերջին համընդհանուր նախնին (LUCA-last universal common ancestor): ]]
[մինի| [ՌՆԹ-ների սեքվենավորում|RNA-Seq տվյալների ջերմային քարտեզը, որը ցույց է տալիս երկու դենդրոգրամ՝ ձախ և վերին սահմաններում : ]]
**Դենդրոգրամը** դիագրամ է, որը ներկայացնում է ծառ։ Այս դիագրամային ներկայացման ձևը հաճախ օգտագործվում է տարբեր համատեքստերում.

* հիերարխիկ կլաստերավորման մեջ այն ցույց է տալիս կլաստերների դասավորվածությունը համապատասխան վերլուծություններով։ 
* հաշվարկային կենսաբանության մեջ այն ցույց է տալիս գեների կամ նմուշների կլաստերավորումը, երբեմն էլ ջերմային քարտեզների լուսանցքում։ 
* Ֆիլոգենետիկայում այն ներկայացնում է կենսաբանական տարբեր միավորների միջև էվոլյուցիոն կապերը։ Այս դեպքում դենդրոգրամը կոչվում է նաև ֆիլոգենետիկ ծառ։

Դենդոգրամ անունը ծագել է երկու հին հունական բառերից՝ δένδρον (déndron-դենդրոն), որը նշանակում է «ծառ», և γράμμα (grámma-գրամմա), որը նշանակում է «նկարչություն, մաթեմատիկական կերպար":

## Կլաստերինգի օրինակ
Կլաստերինգի օրինակի համար ենթադրենք, որ հինգ միավորներ (ա-ե) խմբավորվել են UPGMA- ի կողմից գենետիկական հեռավորությունների մատրիցայի հիման վրա։ Հիերարխիկ կլաստերինգի դենդրոգրամը ցույց կտա հինգ նոդերի/հանգույցների մի սյունակ, որը ներկայացնում է սկզբնական տվյալները (այստեղ՝ առանձին միավորներ), իսկ մնացած հանգույցները ներկայացնում են այն կլաստերները, որոնց պատկանում են տվյալները, և դրանց հեռավորությունները (տարբերությունը)։ Միավորված կլաստերի միջև հեռավորությունը մոնոտոն է, որը մեծանում է միաձուլման մակարդակին համընթաց։ Յուրաքանչյուր նոդի բարձրությունը համամասն է դուստր նոդերի միջխմբային տարբերության արժեքին (աջ կողմում գտնվող հանգույցները ներկայացնում են անհատական դիտարկումներ՝ բոլորը զրոյական բարձրությամբ)։

## Ծանոթագրություններ

Կատեգորիա:Ծառեր (տվյալների կառուցվածք)
Կատեգորիա:Կլաստերիկ վերլուծություն
138,6 mm/30 Model 1884

**138,6&nbsp;mm/30 Model 1884**, 138, 6 միլիմետրանոց ռազմածովային հրետանի՝ մշակված և արտադրված Ֆրանսիայում։ Դասվել է Ֆրանսիայի ռազմածովային սպառազինության կազմում։ Դրանով սպառազինվել են «Մարսո» տեսակի զրահակիր մարտանավերը։ Այն հետագայում փոխարինվել է 138,6&nbsp;mm/45 Model 1887 ռազմածովային հրետանիով։

## Ծանոթագրություններ

## Գրականություն
* 

## Արտաքին հղումներ
138.6 mm/45 (5.46") Models 1888, 1891 and 1893

Կատեգորիա:Հրետանի
Կատեգորիա:Հրետանի ըստ երկրի
Մաալոտ Տարշիխա

**Մաալոտ Տարշիխա** ( — Maʻalot-Taršiḥa,  — Maʻālūt Taršīḥā), քաղաք Իսրայելում։ Հիմնադրվել է 1963 թվականին՝ միավորելով արաբական Տարշիխա գյուղը և հրեական Մաալոտ բնակավայրը։ Բնակչությունը՝ ։

## Աշխարհագրություն
Գտնվում է Արևմտյան Գալիլեայում, Կարմիելից 20 կմ հյուսիս, Նահարիայից 20 կմ արևելք, Հայֆայից 70 կմ հեռավորության վրա։

Քաղաքը գտնվում է Միջերկրական ծովի ափից 20 կիլոմետր հեռավորության վրա, լեռնոտ տարածքում, ծովի մակարդակից 600 մ բարձրության վրա։ Կլիման չոր և խոնավ է։ Քաղաքի մերձակայքում գտնվում է խաչակիրների Մոնֆոր հնագույն բերդը։

## Պատմություն
Արաբական մուսուլմանա-քրիստոնեական Տարշիխա գյուղը երկար պատմություն ունի։ 12-13-րդ դարերում Տարշիխան հիշատակվել է նաև խաչակիրների կողմից։

Մաալոտը հրեական քաղաք էր, որը հիմնադրվել է 1957 թվականին, առաջին բնակիչները գաղթել էին Մարոկկոյից և Ռումինիայից։ Իսկ մի շարք հայրենադարձներ 1970-1980 թվականներից ակտիվորեն հաստատվել են ԽՍՀՄ հրեական ինքնավար շրջանից։

## Բնակչություն
Ըստ Իսրայելի վիճակագրության կենտրոնական բյուրոյի, 2018 թվականի սկզբին բնակչությունը կազմել է 21 267 մարդ։

## Տնտեսություն
Մաալոտ Տարշիխան ունի զարգացող քաղաքի կարգավիճակ և իր փոքր արդյունաբերական գոտին։ Քաղաքի բնակչությունը հիմնականում աշխատում է Նահարիայի, Կարմելի, Ակոյի և Հայֆայի արվարձաններում։ 1980 թվականին Միգդալ Տեֆեն արդյունաբերական գոտին կառուցվել է Մաալոտից 4 կմ հեռավորության վրա, որի մեծ մասը գիտելիքահեն արդյունաբերությունն է։

## Կառավարում
1963 թվականից գործող ընդհանուր քաղաքապետարանը Մաալոտը և Տարշիխան դարձնում է մեկ վարչական սուբյեկտ (արաբ և հրեական բնակչության միջև խաղաղ հարաբերությունները բնորոշ են Արևմտյան Գալիլեայի բազմաթիվ բնակավայրերին)։ Քաղաքում գրեթե չկա արաբների և հրեաների խառը բնակավայր, Մաալոտը և Տարշիխան առանձնացված են միջքաղաքային մայրուղով։

## Մշակույթ
Քաղաքը հայտնի է քանդակագործների ամենամյա փառատոնով, որն անցկացվում է քաղաքի ծայրամասում գտնվող արհեստական լճի մոտ։ Այս քանդակները զարդարում են քաղաքի կանաչապատ փողոցները։ Մաալոտը կոչվում է նաև Գալիլեական Շվեյցարիա՝ լեռնային լանդշաֆտի և մաքուր, լեռնային օդի պատճառով։

Քաղաքի հարևաններն են՝ Մեոն հրեական գյուղը, Մեիլա քրիստոնեական գյուղը, հրեական Կֆար Վրադիմ վիլլաների գյուղը։

## Եղբայր քաղաքներ
* , Բիրոբիջան
* , Հարիսբերգ
* , Գուբա

## Ծանոթագրություններ

Կատեգորիա:1957 թվականին հիմնադրված բնակավայրեր
Կատեգորիա:Իսրայելի քաղաքներ
Հրաչուհի Դերձակյան

**Հրաչուհի Դերձակյան** ( - ՞), հայ դերասանուհի։

## Կենսագրություն

Ծնվել է 1886 թվականին, Կոստանդնուպոլսի Կեդիկ փաշա թաղամասում։ Ավարտելով Դպրոցասիրացի Վարժուհյաց դպրոցը` մի քանի տարի ուսուցչուհի է աշխատել։ Կոստանդնուպոլսում հայ թատրոնի վերաբացումից հետո հրապուրվել է բեմական կյանքով և սկսել մասնակցել հայկական տարբեր ներկայացումների։ Դերձակյանը շատ լավ թուրքերեն գիտեր, ինչի շնորհիվ խաղացել է նաև թուրքերեն ներկայացումներում։

1909 թվականին, երբ հայտնի դերասանուհի Սիրանույշը Կովկասից եկել է Պոլիս, Վահրամ Փափազյանին և Հրաչուհի Դերձակյանին հրավիրել է միանալ իր թատերախմբին։

Վահրամ Փափազյանի հետ կազմելով «Հայ դրամատիկ թատերախումբը»` խմբի հետ մասնակցել է մի շարք հյուրախաղերի, մեկնել Եգիպտոս։

1921 թվականին որդու հետ մեկնել է ԱՄՆ։ Այնտեղ միացել է Պողոսյան թատերախմբին։
 
## Ստեղծագործական կյանք
Հրաչուհի Դերձակյանը 1910-ական թվականներից մոտ երեսուն տարի ծառայել է հայ բեմարվեստին։ Մոտ մեկ տասնամյակ իրենով զբաղեցրել է հայ և թուրք մամուլը և համարվել դրամատիկ լավագույն դերասանուհի։ Ժամանակին հայտնի է եղել Օֆելյայի, Դեզդեմոնայի, Էրիքայի, Սուսանի, Սեդայի, Մարգարիտի և այլ դերերով։

Նրա հայտնի խաընկերներից են եղել Վահրամ Փափազյանը, Շահխաթունին, Հովհաննես Զարիֆյանը։ Խաղացել է նաև Սիրանույշի խմբում, երբ վերջինս եղել է Պոլսում։ Այնուհետև միացել է Վահրամ Փափազյանի հիմնած «Հայ դրամատիկ թատերախմբին»` դառնալով խմբի հիմնական դերասանուհին։ Այս թատերախմբի հետ մեկնելով Իզմիր, Եգիպտոս` հիմնականում խաղացել է ֆրանսիական պիեսների կանացի բոլոր գլխավոր դերերը։

Պոլսահայ թատրոնի վերաբացումից հետո դարձել է թատրոնի հիմնական արտիստներից մեկը։ Ժամանակի մամուլը գրել է նրա մասին. «Նախասիրած դերերը` Օֆելյա («Համլետ»), Էմիլիա («Կորրադո»), Սեդա («Հին աստվածներ»), Մարգարիտ («Պատվի համար»), Էրիքա («17 տարեկաններ»), Ֆլորա («Գնդապետ Բռիտո»)»:

1921 թվականին մեկնելով ԱՄՆ` սկսել է համագործակցել տեղի հայկական թատերախմբերի ու արվեստագետների հետ։ Առաջին ներկայացումը եղել է ինքնուրույն բեմադրություն. բեմադրել է «Պատվի համար» պիեսը` խաղալով Մարգարիտի դերը։ Այս տարիներին հիմնականում հանդես է եկել Պողոսյան թատերախմբի հետ։ 1930-ական թվականներին սկսել է հեռանալ բեմական կյանքից։

### Դերեր
* Օֆելյա` «Համլետ»
* Էմիլիա` «Կորրադո»
* Սեդա` «Հին աստվածներ»
* Մարգարիտ` «Պատվի համար»
* Էրիքա` «17 տարեկաններ»
* Ֆլորա` «Գնդապետ Բռիտո»
* Չանինա` «Կրեմոնի ջութակահարը»
* Չար սկեսուր` «Հարս ու կեսուր»
* Հարս` «Բառնաբաս աղա»

## Անձնական կյանք
1912 թվականին ամուսնացել է հայ բեմի հայտնի դերասան Վահրամ Փափազյանի հետ։ Միասին խաղացել են մի շարք ներկայացումներում։ Ժամանակի մամուլը նրանց միության մասին գրել է. «Ներկա թրքահայ բեմին ամենեն ցայտուն աստղը` Վահրամ Փափազյան կփորձե փոքրկ համաստեղություն մը կազմել սա մթաստվեր երկրակամարին վրա, որ թրքահայ թատրոնն է։ Ու նորապսակ ամոլը` Վահրամ Փափազյան և Հրաչյա, ահա գլուխ են արդեն նոր ձեռնարկի մը, թատերական թուրնե մը, որ պիտի սկսի Իզմիրեն, շարունակվելու համար Ադանա, Հալեպ, Ալեքսանդրիա, Կահիրե»։ 1913 թվականին Փափազյանը Պոլսից մեկնել է Թիֆլիս. զույգն ընդմիշտ բաժանվել է։

Հրաչյան ունեցել է մեկ որդի, որի հետ հետագայում մեկնել է ԱՄՆ։

Փափազյանի հետ ինքը կապ չի ունեցել, սակայն ԱՄՆ-ում ապրելու տարիներին երբեմն նրա անունը հայտնվել է Փափազյան ազգանվան հետ։

## Ծանոթագրություններ

Կատեգորիա:Հայ դերասանուհիներ
138,6 mm/45 Model 1891

**138,6&nbsp;mm/45 Model 1891**, 138,6 միլիմետրանոց ռազմածովային հրետանի՝ մշակված և արտադրված  Ֆրանսիայում։ Դասվել է Ֆրանսիայի ռազմածովային սպառազինության կազմում։ Դրանով զինվել են «Շարնե» և «Պոտյունո» տեսակի ականակիր հածանավերը։ Այն հետագայում փոխարինվել է 138,6&nbsp;mm/45 Model 1893 ռազմածովային հրետանիով։

## Ծանոթագրություններ

## Գրականություն
* 

## Արտաքին հղումներ
*138.6 mm/45 (5.46") Models 1888, 1891 and 1893

Կատեգորիա:Հրետանի
Փայտե արծիվ

**«Փայտե արծիվ»** (, *Կայսերական վարպետներ, Արևածաղկի կայսրություն*), արևելասլավոնական ժողովրդական բովանդակությամբ հեքիաթ։ «Հեքիաթների սյուժեների ցուցիչն ըստ Աարնեի համակարգի»՝ «Փայտե արծիվը (աղավնի)» հեքիաթը 575-րդն է։ Սյուժեն արձանագրվել է արևելասլավոնական բոլոր ժողովուրդների մոտ. նշվել է ռուսերեն 25, ուկրաիներեն 5 և բելոռուսերեն 2 տարբերակ։ Սյուժեն տարածվել է Հյուսիսային Ռուսաստանում և տարբերվում է միայն մանրամասնություններով. սովորաբար թագուհուն աշտարակում փակում է հայրը (Օնչուկով, Նիկիֆորով), իսկ Զալելինի տարբերակում թագավորի դուստրը, թաքնվելով աշտարակում, փրկվում է Մեծակուռքից։ Կորգուևի տարբերակը (№ 5) ժամանակակից է դարձրել այն՝  ավելացնելով ծնողների կողմից մոռացված որդու դրվագը։ Զաոնեժյեում տվյալ սյուժեն հանդիպում է բիլինայի տեսքով (Ռիբնիկով՝ «Արևածաղկի կայսրություն»)։ Ա. Շախմատովի ձայնագրության տարբերակում մասնակի ներմուծվել է «Ֆինիստ՝ սրատես բազեն» հեքիաթի սյուժեից։

## Սյուժե

Ոսկերիչն ու ատաղձագործը վիճում են, թե ով իր վարպետությամբ կհիացնի կայսրին։ Հաղթողին որոշելու համար կայսրը հրամայում է յուրաքանչյուրին բերել արտառոց մի բան։ Առաջինը կայսեր համար բերեց ոսկե բադ, որը ջրում լողում էր, ասես կենդանի լիներ։ Ատաղձագործը բերում է փայտե արծիվ, այնպիսին, որ կենդանի արծվից չէր տարբերվում։ Ատաղձագործը նստում է արծվի վրա, ներսից պտտում փոքրիկ պտուտակը, արծվի վրա թռչում ամպերի տակով և հետ վերադառնում։ Մինչ կայսրը շնորհակալություն էր հայտնում վարպետին, արքայազնը ցատկում է արծվի վրա և թռչում անդրծովյան երկրներ։ Թագավորը սիրելի որդու անհայտացման համար մեղադրում է ատաղձագործին և  հրամայում նրան փակել զնդանում։ Այդ ընթացքում արքայազնը երկու շաբաթ ճանապարհորդում է աշխարհով մեկ։ Նա տեղեկանում է գեղեցկուհի արքայադստեր մասին, ով փակված էր բարձր աշտարակում։ Արքայազնը, իր փայտե արծվին հեծած, թռչում է աշտարակի պատուհանի մոտ և խոսում արքայադստեր հետ։ Նրանք միմյանց սիրահարվում են առաջին իսկ հայացքից։ Բայց թագավորը հրամայում է մահապատժի ենթարկել անվեհեր երիտասարդին։ Մահապատժից առաջ քաջակորով երիտասարդը արքայադստեր հետ միասին ցատկում են արծվի վրա և թռչում դեպի իրենց թագավորություն։ Այնտեղ պերճաշուք հարսանիք են անում, իսկ հմուտ ատաղձագործին ազատում զնդանից։

## Էկրանավորումներ և բեմադրություններ
*Կախարդական թռչուն (մուլտֆիլմ)՝ խորհրդային շրջանում նկարված մուլտֆիլմ, որն ստեղծվել է Վիկտոր Գրոմովի կողմից 1953 թվական՝ հեքիաթի մոտիվներով։

## Ծանոթագրություններ

## Գրականություն

* *Краюшкина Т. В.* Физиология и психология персонажей русских народных волшебных сказок — Владивосток։ Дальнаука, 2011. –  258 с. — ISBN 978-5-8044-1236-5
* *Рафаева А. В.* Как изменяются сказки: к методу исследования // Проблемы лингвистической прогностики։ Сб-к научн. трудов / Под ред. А. А. Кретова — Воронеж։ Наука-Юнипресс, 2007 — с. 111—130

## Արտաքին հղումներ
* «Փայտե արծիվ». ռուսական ժողովրդական հեքիաթ

Կատեգորիա:Գրական ստեղծագործություններ այբբենական կարգով
Կատեգորիա:Փայտե արծիվ
152 mm/53 Mod. 1926/1929

**152&nbsp;mm/53 Mod. 1926/1929**  նավերի համար նախատեսված 152 մմ տրամաչափի հրետանային զենք, նախագծվել և արտադրվել է Իտալիայում։ Առկա է Իտալիայի ռազմածովային ուժերի զինանոցում։  1926 թվականի մոդելը նախագծվել է  *Ansaldo*, իսկ 1929 թվականի մոդելը՝ «Oto Melara» ընկերության կողմից։ Երկու մոդելների տարբերությունն աննշան է՝ փողի փոխվող հատվածն ու լիցքավորման մեխանիզմը։ Երկրորդ համաշխարհային պատերազմի սկզբին արդեն հնացել էին, բայց լայնորեն կիրառվում էին նավատորմի կողմից։ Կիրառվել են այնպիսի թեթև հածանավերի վրա, ինչպիսիք են «Ալբերիկո դա Բարբիանո» «Լուիջի Կադորանա» «Ռայմոնդո Մոնտեկուկոլի», «Դյուկա դ'Աոստա»։ Որպես հրետանային համակարգ՝ առանձնանում էր մի շարք լուրջ թերություններով, ինչն էականորեն նվազեցնում էր իտալական թեթև հածանավերի ռազմական պոտենցիալը։

Զենքի հետագա կատարելագործված տեսակը  *152 mm/55 Mod. 1934/1936* թնդանոթն է։

## Ծանոթագրություններ

## Գրականություն
* 

## Արտաքին հղումներ
152 mm/53 Models 1926 and 1929

Կատեգորիա:152 մմ հրետանի
Վիրտուալ օգնական

**Վիրտուալ օգնական**, բջջային ծրագրային գործակալ, որ կարող է կատարել առաջադրանքներ օգտատիրոջ համար, հիմանակում օգտատիրոջ կողմից տրված տեղեկության շնորհիվ՝ գտնվելու վայրի մասին կամ այլ տեղեկություններ հավաքած տարբեր ինտերնետ-ռեսուրսներից (եղանակ, երթևեկություն, փոխարժեքի մասին և այն)։ Այսպսի գործակալների օրինակներ են՝ Siri, Google Assistant, Amazon Alexa, Microsoft Cortana, Hidi, Slivia, S Voice, Voice Mate, Ալիսա և այն։

## Պատմություն
1911 թվականին թողարկված Radio Rex-ը դարձավ առաջին ձայնային խաղալիքը։

Եվս մեկ վաղ գործիք, որը թույլ էր տալիս կատարելագործել խոսքի թվային ճանաչումը 1961 թվականին Սիէթլ քաղաքում տեղի ունեցած ցուցահանդես ժամանակ ցուցադրված IBM Shoebox-ն էր։ 1981 թվականին IBM անհատական համակարգիչներից գրեթե 20 տարի առաջ ստեղծված այս սարքը կարողանում էր հասկանալ 16 բառ և 0-ից մինչև 9 թվերը։ Ձային հասկացման հաջորդ կարևոր ձեռք բերմանը հասան Փենսիլվանիա նահանգում գտնվող Կարնեգի Մելոնի համալսարանում 1970-ական թվականներին։ Նրանց «Հարփիյա» սարքը կարող է հասկանալ շուրջ 1000 բառ, ինչն էլ հավասար է երեք տարեկան մանկան բառապաշարին։ Գրեթե տաս տարի անց այս նույն գիտնականների թիմը ստեղծեց նոր սարք, որը կարողանում էր հասկանալ ոչ միայն բառեր, այլև բառերի հաջորդականություն։ Այսպիսով, ամենահին վիրտուալ օգնականները, ունեին ծրագրային ապահովում միայն բառեր հասկանալու համար։ 1990-ական թվականներին ձայնի թվային հասկացումը դարձավ անհատական համակարգիչների յուրահատկությունը և  Microsoft, IBM, Philips և Lernout & Hauspie սկսեցին պայքարել սպառողների համար։ Ավելի ուշ՝ 1994 թվականին շուակյում հայտնվեցին առաջին IBM Simon սմարթֆոնները, որոնցում տեղադրված էր օգնականը այնպիսին էր ինչպիսին մենք գիտենք նրանց հիմա։ Առաջին արդի վիրտուալ օգնականը, որը հայտնվեց սմարթֆոններում Siri-ն է, որը առաջին անգամ տեղադրվել է iPhone 4S-ում և այն ցուցադրվել է 2011 թվականի հոկտեբերի 4-ին։

## Նկարագրություն
Ամերիկական վենչուրյան Kleiner Perkins Caufield & Byers ընկերության ներկայացուցիչ Չի-Խուա Ցզյանը, կատարեց փորձ, որը կարող էին անել խելացի անձնական գործակալները՝ օգտագործելով այն անձնական ժամանակացույցի կառավարման համար (օրինակ, ռեստորան ուղարկել հայտարարություն, որ օգտատերը խցանումների պատճառով կուշանա, կարելի է փոխել ժամը, որը նախօրոք ընտրվել էր), առողջության վերահսկման համար (օրինակ, հետևել օգտագործած կալորիաների քանակին և այլն)։

Ինտելեկտուալ ծրագրային գործակալները նախագծված են բջջային բազաի և API վրա, և տարածվում են բջջային ծրագրերի շնորհիվ։ Ավտոմատացված ինտելեկտուալ գործակալները նախատեսված են հատուկ, միանգամյա առաջադրանքներ կատարելու համար, որոնք նրանց տրվում են ձայնային հրամանների միջոցով, այն դեպքում երբ «խելացի» գործակալները նախատեսված են կոնկրետ առաջադրանքի կատարման համար։

## Ծանոթագրություններ

Կատեգորիա:Արհեստական բանականություն
Կատեգորիա:Ինֆորմատիկա
Կատեգորիա:Ծրագրային ապահովում
Կատեգորիա:Տեխնոլոգիա
Համիդ բեյ Շահթախթինսկի

**Համիդ բեյ Խալիլ աղա օղլու Շահթախթինսկի** (, ), Ադրբեջանի քաղաքական և պետական գործիչ, Ադրբեջանի Դեմոկրատական հանրապետության խորհրդարանի անդամ, Ադրբեջանի Դեմոկրատական հանրապետության Կրթության և կրոնական հավատալիքների նախարար;

## Կենսագրություն
Համիդ բեյ Շահթախթինսկին ծնվել է 1880 թվականի մարտի 12-ին Նախիջևանի գավառի Շահթախտի գյուղում։ Առաջին կրթությունը ստացել է կրոնական դպրոցում։ Այնուհետև սովորել է քաղաքի դպրոցում։ 1899 թվականի հունիսի 5-ին, նա ավարտել է Երևանի ուսուցիչների ճեմարանը։ 1899 թվականի սեպտեմբերի 1-ին նշանակվել է ուսուցիչ՛ Երևանի ռուս-թաթարական դպրոցում։ 1902 թվականի ապրիլի 9-ին նշանակվել է Երևանի ուսուցիչների ճեմարանի ուսուցիչ։ Նա դասավանդել է Երևանի ուսուցիչների ճեմարանում ավելի քան 5 տարի։ Նա ազատվել է աշխատանքից 1907 թվականի հոկտեմբերի 23-ին՝ իր դիմումի համաձայն։ 1907 թվականին Հ.Շախթախտինսկին ընդունվել է Օդեսայի համալսարանի իրավաբանական ֆակուլտետ։ Ավարտել է համալսարանը 1912 թվականին։

Համիդ բեկ Շահթախտինսկին բարձրագույն կրթությունն ավարտելուց հետո 1912 թվականին վերադարձել է Բաքու։ 1913 թվականին նա բացել է իր դասընթացը ուսուցիչներին վերապատրաստելու համար։

Նա սկսել է իր քաղաքական գործունեությունը փետրվարյան հեղափոխությունից հետո։ Նա «Իթթիհադ» կուսակցության անդամ էր 1917 թվականից։ Ռուսական հեղափոխությունից հետո Հ.Շահթախտինսկին Թբիլիսիի ուսուցիչների համագումարում ժամանակավոր Անդրկովկասյան կառավարության կողմից ընտրվել է Կովկասի կրթության հանձնաժողովի անդամ։ 1918 թվականին Անդրկովկասի սեյմի ձևավորումից հետո նա ծառայել է որպես Անդրկովկասի կառավարության հանրային կրթության նախարար։ 1918 թվականին Ադրբեջանի հանրապետություն հաստատվելուց հետո Համիդ Շահթախթինսկին դարձել է Կառավարության կրթության նախարար։

Շահթախթինսկին ենթարկվել է բռնաճնշումների։ 1941 թվականին ձերբակալվել է։ Մահացել է 1944 թվականի փետրվարի 3-ին Արխանգելսկի մարզում։

## Աղբյուրներ
* Əliyev M., Həmid bəy Şahtaxtinski "Azərbaycan Demokratik Respublikası. Azərbaycan hökuməti (1918-1920)". Bakı։ 1990;
* Məmmədov X., Bir ərizə. "Azərbaycan gəncləri" qəzeti, 1967, 4 yanvar.

## Ծանոթագրություններ

Կատեգորիա:Ադրբեջանի նախարարներ
Կատեգորիա:Ադրբեջանի պետական գործիչներ
Կատեգորիա:Ադրբեջանի քաղաքական գործիչներ
Կատեգորիա:Օդեսայի համալսարանի շրջանավարտներ
Ես սպանում եմ հսկաներին

**Ես սպանում եմ հսկաներին** (), կոմիքսների սահմանափակ շարք, որը ստեղծվել է սցենարիստ Ջո Քելլիի և նկարիչ Խ. Քեն Նիիմուրայի կողմից։ Շարքը թողարկվել է ամերիկյան Image Comics ընկերության կողմից, 2008 թվականի հուլիսից մինչև 2009-ի հունվար։

Կոմիքսը պատմում է դերային խաղերի սիրահար մի աղջկա մասին, որը մեծանում է և սկսում է կռվել իրական և երևակայական թշնամիների դեմ։

## Սյուժե
Տասներկուամյա դպրոցական Բարբարան շատ լուրջ ու պատասխանատու աղջիկ է, քանի որ նա զբաղվում է աշխարհի ամենավտանգավոր գործով` սպանում է հսկաներին։ Ամեն դեպքում, նա բոլորին այդպես է պատմում։ Ոչ ոք նրա պատմությունները լուրջ չի ընդունում։ Ուսուցիչներին նա բարկացնում է, հասակակիցները նրան չեն սիրում, իսկ ընտանիքը չի հասկանում։

Միայն Սոֆիան` նրա հասակակիցը, որը վերջերս է տեղափոխվել հարևան տուն, փորձում է ընկերանալ նրա հետ։ Դպրոցի հոգեբան միսս Մոլլին հնարավորության չափով ցանկանում է օգնել Բարբարային, որպեսզի նա ազատվի խնդիրներից, և հասկանալ, թե ինչու է աղջիկը խուսափում իրականությունից։

Սակայն Բարբարան նշան է տեսնում, որը ցույց էր տալիս, որ շուտով ինչ-որ սարսափելի բան է լինելու։ Եվ աղջիկը պետք է ուժերը չափի իր կյանքի ամենակարևոր և վտանգավոր ճակատամարտում։

## Կերպարներ
* Բարբարա Տորսոն` գլխավոր հերոսուհին, հինգերորդ դասարանի աշակերտուհի, որը փորձում է փախչել անձնական խնդիրներից դեպի երևակայական աշխարհ, որտեղ նա հերոս է, սպանում է հսկաներին մեծ Կովելեսկի մուրճով, որը տեղավորվում է պայուսակում, և նրա հետ ընկերություն են անում հոգիներն ու փերիները։ Խելացի է, լուրջ, սարկաստիկ, դյուրաբորբոք։
* Սոֆիա` Բարբարայի համադասարանցին ու հարևանուհին է։ Դպրոցում միակն է, որը ցանկանում է Բարբարայի հետ ընկերանալ։
* Միսս Մոլլի` դպրոցի երիտասարդ հոգեբան, ցանկանում է օգնել Բարբարային, որպեսզի նա ազատվի խնդիրներից։
* Թեյլոր` դպրոցական խուլիգան է, անընդհատ բարկացնում է Բարբարային։
* Կարեն` Բարբարայի ավագ քույրը։ Նրա շնորհիվ է ընտանիքը գոյատևում` նա պետք է աշխատի, հետո հավաքի տունն ու պատրաստի։ Նա ժամանակ չունի Բարբարայի համար։

## Ժողովածու
* 2009 թվականին թողարկվել է կոմիքսների ժողովածու, որն իր մեջ ընդգրկում է բոլոր յոթ թողարկումները, փափուկ շապիկով (184 թերթ, ISBN 1-60706-092-2)։
* Նոյեմբերին Image Comics թողարկել է պինդ շապիկով ժողովածու` «Titan Edition» անունով (300 թերթ, ISBN 1-60706-173-2, ISBN 1-60706-172-4)։

## Մրցանակներ
Կոմիքսն IGN-ից «Լավագույն հինդի գրքի» համար մրցանակ է ստացել։ Ըստ New York Magazine-ի հեղինակ Դեն Քոիսի` այն դարձել է 2009 թվականի լավագույն տասը կոմիքսներից երրորդը, ինչպես նաև` ըստ Young Adult Library Services Association-ի ներառվել է դեռահասների համար տասը լավագույն գրաֆիկական վեպերի ցանկում։ 2011 թվականին կոմիքսը Մանգայի միջազգային մրցանակաբաշխությանն արժանացել է «Ոսկե մրցանակի»։

## Ծանոթագրություններ

## Արտաքին հղումներ
* 

Կատեգորիա:Կոմիքսներ
Օլիվիա Կուկ

**Օլիվիա Քեյթ Կուկ** (, ), բրիտանացի դերասանուհի, որը ճանաչում է ստացել A&E ալիքի «Մոթել Բեյթս» հեռուստասերիալում (2013-2017) խաղացած Էմմա Դեկոդի դերի շնորհիվ։ Հայտնի է նաև «Օուիջա», «Գոլեմ» (2016) և «Պատրաստվի առաջին խաղացողը» (2018) ֆիլմերում խաղացած դերերով։

## Վաղ տարիներ
Օլիվիա Կուկը ծնվել է 1993 թվականի դեկտեմբերի 27-ին Մեծ Մանչեսթերի Օլդեմ քաղաքում՝ Ջոն (ոստիկանության պաշտոնաթող սպա) և Լինդսի Կուկերի ընտանիքում։ Ունի կրտսեր քույր՝ Էլեոնորան։ Երբ նա փոքր էր, ծնողները բաժանվել են, նա և քույրը մնացել են մոր մոտ։ Վաղ հասակում զբաղվել է բալետով և մարմնամարզությամբ։

## Կարիերա
Նախքան «Մոթել Բեյթս» հեռուստասերիալի նկարահանումներին մասնակցելը (2013-2017), դերասանուհին «Անջատում» և «Քրիքլի Հոլլի գաղտնիքը» բրիտանական սերիալներում խաղացել է գլխավոր դերերից մեկը։ Ապա դրան հաջորդել են դերերեը «Էքսպերիմենտ։ Չարիք» (2014), «Օուիջա» (2014) և «Գոլեմ» (2016) սարսափ ֆիլմերում։

2018 թվականի մարտի 29-ին վարձույթի է բաց թողնվել ռեժիսոր Սթիվեն Սփիլբերգի «Պատրաստվի առաջին խաղացողը» գիտաֆանտաստիկ, արկածային ֆիլմը՝ Էռնեստ Քլայնի համանուն վեպի էկրանավորումը, որտեղ Օլիվիան խաղացել է գլխավոր դերերից մեկը։

## Անձնական կյանք
Ներկայումս դերասանուհին ապրում է Նյու Յորքում։ 2014 թվականին Կուկն աջակցել է Save the Children կազմակերպությանը և նկարահանվել «Bulgari» գովազդում։

Ավելի վաղ հանդիպել է դերասան Ալեքս Ռոյի հետ։ 2015 թվականից հանդիպել է դերասան Քրիստոֆեր Էբոթի հետ։

## Ֆիլմագրություն

## Մրցանակներ և անվանակարգեր
Մրցանակների և անվանակարգերի ամբողջական ցանկը Internet Movie Database կայքում։

## Ծանոթագրություններ

Կատեգորիա:1993 ծնունդներ
Կատեգորիա:21-րդ դարի անգլիացի դերասանուհիներ
Կատեգորիա:21-րդ դարի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Բրիտանացի կինոդերասանուհիներ
Կատեգորիա:Դեկտեմբերի 27 ծնունդներ
Կատեգորիա:Թատրոնի դերասանուհիներ
Կարեն Գրիգորյան (քաղաքական գործիչ)

**Կարեն Հակոբի Գրիգորյան** (), հայկական ծագմամբ ռուս հասարակական և քաղաքական գործիչ։

## Կենսագրություն
Կարեն Գրիգորյանը ծնվել է 1985 թվականի օգոստոսի 2-ին Թբիլիսի քաղաքում, Վրաստան։
*2005-2009 թթ. եղել է անհատ ձեռնարկատեր։
*2008-2009 թթ. ժամկետային զինվորական ծառայության է անցել ռուսական բանակում։

### Կրթություն
2015 թ. — Մոսկվայի պետական մեքենաշինական համալսարան,մասնագիտություն՝ «Մենեջմենթ»։

### Ընտանիք
Ամուսնացած է, ունի երկու երեխա։

## Գործունեություն
2009 թվականից մինչև 2016 թվականի հունիս ամիսը Գրիգորյանը անդամակցել է Ռուսաստանի լիբերալ-դեմոկրատական կուսակցությանը,իսկ արդեն 2016 թվականի հուլիսին լքել այն քաղաքական հայացքների անհամատեղելության պատճառով։
2009-2012 թթ. եղել է Ռուսաստանի լիբերալ-դեմոկրատական կուսակցություն Աստրախանի տարածաշրջանային բաժանմունքի Խարաբալինի տեղական բաժանմունքի համակարգողը, իսկ արդեն 2012-ից մինչև 2013 թվականը եղել է Ռուսաստանի լիբերալ-դեմոկրատական կուսակցություն Աստրախանի տարածաշրջանային բաժանմունքի երիտասարդության հետ աշխատանքի համակարգողի տեղակալը :

2013 թվականից մինչև 2015 թվականը հանդիսացել է Ռուսաստանի լիբերալ-դեմոկրատական կուսակցության Աստրախանի քաղաքային բաժանմունքի համակարգողը, իսկ արդեն 2015 թվականից մինչև 2016 թվականը Ռուսաստանի լիբերալ-դեմոկրատական կուսակցության Աստրախանի տարածաշրջանային բաժանմունքի համակարգողն է հանդիսացել։
2017 թվականի ապրիլից մինչ այժմ Գրիգորյանը հանդիսանում է "Մարդու իրավունքների և օրինականության կոմիտեի" միջտարածաշրջանային հասարակական իրավապաշտպան կազմակերպության նախագահը :

2014 թվականի նոյեմբերից մինչև 2016 թվականի սեպտեմբեր հանդիսացել է ՝ Աստրախանի մարզի հինգերորդ գումարման Պետական Դումայի պատգամավոր։

2018 թվականի հունվարից  մինչև սեպտեմբեր հանդիսացել է Աստրախանի մարզի նահանգապետի Ա.Ա.Ժիլկինի խորհրդականը։
2018 թվականի նոյեմբերից Գրիգորյանն արդեն ընտրվել է Համառուսաստանյան քաղաքական [Հայրենիք կուսակցության](https://ru.wikipedia.org/wiki/%D0%A0%D0%BE%D0%B4%D0%B8%D0%BD%D0%B0_(%D0%BF%D0%B0%D1%80%D1%82%D0%B8%D1%8F,_%D0%A0%D0%BE%D1%81%D1%81%D0%B8%D1%8F)) տարածաշրջանային բաժանմունքի խորհրդի նախագահ։

2019 թվականի նոյեմբերից նշանակվել է Աստրախանի մարզի նահանգապետ Ի.Յու.Բաբուշկինի խորհրդականը։
2019 թվականի նոյեմբերից նշանակվել է Ռուսաստանի Դաշնության Դաշնային ժողովի Պետական Դումայի պատգամավոր Ա.Ա.Ժուրավլևի օգնականը Պետական Դումայում աշխատանքի գծով։

## Պարգևներ
* 2015 թվականին պարգևատրվել է «ՌԼԴԿ Պատվո շքանշանով»։
* 2016 թվականին պարգևատրվել է Աստրախանի մարզի դումայի պատվոգրով ՝ երկարամյա բարեխիղճ աշխատանքի, բարձր պրոֆեսիոնալիզմի և Աստրախանի մարզի Օրենսդրության զարգացման գործում անձնական մեծ ներդրման համար։

## Ծանոթագրություններ

## Արտաքին հղումներ
*Պաշտոնական կայք 
*Ինստագրամյան պաշտոնական էջ
*Ֆեյսբուքյան պաշտոնական էջ
* Յութուբյան պաշտոնական ալիք
*
*Դատարանը որոշում է կայացրել զրկել Կարեն Գրիգորյանին  Աստրախանի Պետդումայի ընտրություններին մասնակցելու իրավունքից

Կատեգորիա:1985 ծնունդներ
Կատեգորիա:Ապրող անձինք
Կատեգորիա:Թբիլիսի քաղաքում ծնվածներ
Կատեգորիա:Հայ հասարակական գործիչներ
Կատեգորիա:Հայ ձեռնարկատերեր
Կատեգորիա:Հայ քաղաքական գործիչներ
Կատեգորիա:Ռուս հասարակական գործիչներ
Կատեգորիա:Ռուս քաղաքական գործիչներ
Կատեգորիա:Վրաստանում ծնվածներ
Կատեգորիա:Օգոստոսի 2 ծնունդներ
Էշլի Ջոնս

**Էշլի Ջոնս** (, ),  ամերիկյան դերասանուհի։

## Կյանքն ու կարիերան
Էշլի Ջոնսը ծնվել է Մեմփիս քաղաքում,  հեռուստատեսությունում իր առաջնաելույթն է ունեցել 1993 թվականին՝ «Դոկտոր Քուին, կին բժիշկ» սերիալի էպիզոդում։ Ավելի ուշ, մինչև 1997 թվականին «Երիտասարդ և հանդուգն» հեռուստասերիալին միանալը, որտեղ նկարահանվել է հետագա մի քանի տարիների ընթացքում, հայտնվել է մի քանի հեռուստաֆիլմերում։ 1999-2000 թվականներին սերիալում խաղացած դերի համար առաջադրվել է «Էմմիի» ցերեկային մրցանակի։

Ջոնսը առավել հայտնի է «Հանդուգներ և գեղեցիկներ» (որտեղ նա նկարվել է 2004-ից 2012 թվականներին) ցերեկային հեռուստասերիալում խաղացած Բրիջեթ Ֆորեսթերի դերով։ Մինչև 2010 թվականը նա կանոնավոր շոուում էր, բայց 2010-ի հոկտեմբերին իջեցվել է մինչև պարբերական հայտնվելը։ 2011, 2012 և 2013 թվականներին կարճ ժամանակով վերադարձել է սերիալ։

Ջոնսը  2009 թվականին ունեցել է երկրորդական դեր փրեյմ թայմ «Իրական արյուն» սերիալում։ Նաև հեռուստատեսությունում հյուր էր  «90210։ Նոր սերունդ», «Մահվան չափ գեղեցիկ», «Ոսկորներ», «Մտածել ինչպես հանցագործ», «Մասնավոր պրակտիկա», «Դոկտոր Հաուս», «Մենտալիստը», «Ջորդանի հետաքննությունը» և «Ուժեղ դեղամիջոց» սերիալներում։ Բացի դրանից, Ջոնսը պարբերաբար նկարահանվում է Lifetime կանանց կաբելային ալիքների «Գաղտնիքներ նրա անցյալից» և «Քրոջ վրեժը» հեռուստաֆիլմերում։

## Անձնական կյանք
2002-ից 2009 թվականներին Ջոնսը ամուսնացած է եղել դերասան Նոա Նելսոնի հետ։

2015 թվականից Ջոնսը ամուսնացած է ՏՏ ենթակառուցվածքի մենեջեր Ջոել Հենրիքսի (որի հետ հանդիպում էր իրենց ամուսնությունից մեկ տարի առաջ) հետ։ Ամուսիններն ունեն տղա՝ Հայդեն Ջոել Հենրիքս (ծնված  24.05.2016 )։ 2019 թվականի սեպտեմբերի 6-ին նրանք ամուսնալուծվել են։ Դատական փաստաթղթերի համաձայն՝ Ջոնսը և նրա 3-ամյա որդին Հայդնը օգոստոսի 17-ին լքել են տունը՝ վախենալով իրենց անվտանգության համար։ Փաստաթղթերում Ջոնսը հաստատում է, որ Հենրիքսը ծաղրել է իրեն երկար տարիների ընթացքում, դեռևս այն ժամանակից, երբ նրանք ամուսնացած էին։ 2017-ին Հենրիքսի կողմից բռնության դեպքերից մեկի ժամանակ նա ձեռքի պարույրային կոտրվածք է ստացել, և ստիպված է եղել վիրահատություն կատարել։

## Ֆիլմագրություն

## Ծանոթագրություններ

Կատեգորիա:1976 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Սեպտեմբերի 3 ծնունդներ
Գորտի մաշկ

**Գորտի կաշի** (), ԱՄՆ բանակի դաշտային համազգեստի քողարկաներկման նախշ բծերով ու ձևախախտող գունավորմամբ, որը թույլ է տվել ձուլվել շրջակա միջավայրին։

## M1942 Frog Skin
thumb|right|250px|Քողարկաներկում Duck Hunter
Քողարկաներկումը (Duck Hunter անվանումով) ստեղծվել է այգեգործ և Sunset, Better House and Gardens ու San Francisco Chronicle ամսագրերի խմբագիր Նորվել Գիլեսպին։
 
M1942 Frog Skin դարձել է Միացյալ Նահանգների զինված ուժերի առաջին փորձը՝ ներդնել ձևախախտող քողարկող նախշով համազգեստ։ Դեռ նախքան պատերազմը՝ 1940 թվականին, ԱՄՆ բանակի ինժեներական կորպուսը ձեռնամուխ է եղել զինված ուժերի համար քողարկաներկում մշակելուն։ Մշակման գործընթացն ստիպված են եղել արագացնել, որովհետև 1942 թվականի հուլիսին գեներալ Դուգլաս Մաքարթուրը խնդրել է ջունգլիներում գործելու համար քողարկաներկված 150 000 համազգեստ ծովային հետևակի համար։ Duck Hunter-ի հիման վրա ստեղծված М1942 քողարկաներկումը մի կողմից եղել է հնգագույն բծավոր նախշ կանաչ ֆոնի վրա, մյուս կողմից՝ եռագույն «ծովափնյա» գունավորում մուգ ֆոնի վրա։

## Հետպատերազմյան օգտագործում
Միացյալ Նահանգները «Գորտի կաշի» համազգեստը վաճառել են Ֆրանսիային, որը փոխանցել է Արտասահմանյան լեգեոնի 1-ին և 2-րդ պարաշյուտային գնդին, որն այդ ժամանակ մասնակցում էր Հնդկաչինի պատերազմին։ 1961 թվականին կուբացի էմիգրանտներից կազմված Բրիգադ 2506-ին Կենտրոնական հետախուզական վարչությունը հատկացրել է «գորտի կաշի» քողարկաներկմամբ համազգեստ Խոզերի ծոցը ներխուժելուց առաջ։ Վիետնամի պատերազմի ժամանակ Միացյալ Նահանգների հատուկ նշանակության զորքերը «Մոնտանյար» գործողության շրջանակներում «գորտի կաշի» քողարկաներկմամբ համազգեստ են տվել թհիոնգ ժողովրդի ներկայացուցիչներին, որ կռվում էին կոմունիստ պարտիզանների դեմ։

## Նման քողարկանաշխեր
Երկար տարիներ Frog Skin քողարկաներկմանը նման քողարկանախշեր են մշակվել աշխարհի բազմաթիվ երկրներում։ Գերմանական Flecktarn քողարկաներկումը բամզագույն (3-6 գույն) բծավոր նախշ է, որն ստեղծում է հղկման էֆեկտ՝ վերացնելով գունային կոշտ սահմանները։ Ավստրալիական հնգագույն Disruptive Pattern Camouflage Uniform-ն իր հերթին հիմնված է ամերիկյան American jungle camouflage patterns-ի վրա, բայց օգտագործում է այլ գուներանգներ։

## Պատկերասրահ

File:Marine-raiders.jpg|ԱՄՆ ծովային հետևակի ռեյդերներ М1942 քողարկաներկումով, 1944 թվական
File:Normandycamof.jpg|Ամերիկացի զինծառայող M1942 Frog Skin քողարկանախշով համազգեստով, Նորմանդիա, 1944 թվականի հուլիս
File:SAF adviser briefing Montagnard strike force before moving out against nearby Viet Cong guerrillas.png| Ամերիկացի խորհրդական և դեգար զինվորներ Frog skin քողարկաներկումով, Վիետնամ, 1964
File:Vietnam....Staff Sergeant Howard Stevens, a Special Forces advisor to a Montagnard strike force, gets a chance to... - NARA - 531440.tif|Ամերիկացի խորհրդատու М1942 քողարկաներկումով, Վիետնամ, 1964
File:French indochina 1953 12 1.png|Արտասահմանյան լեգեոնի պարաշյուտիստներ Frog skin քողականերկումով


## Տես նաև
* Ռազմական քողարկաներկման նախշերի ցանկ

## Ծանոթագրություններ

## Արտաքին հղումներ
* USA Camouflage Patterns

Կատեգորիա:Ներկաքողարկում
Կատեգորիա:Ռազմազգեստ